Доктор Сьюз
Теодор Сьюз Гейзел (, (/ sɔɪs ɡaɪzəl / (угуу); 1904-жылы 2-март - 1991-жылы 24-сентябрь) - мерикалык жазуучу, саясий карикатурист, поэт, мультипликатор, китеп басып чыгаруучу, артист, белгилүү Доктор Сьюз псевдоними менен балдарга арналган чыгармаларды жазган инсан. Анын эң мыкты иштерине бардык учурдун балдарга арналган эң мыкты китептери да кирет, алар жазуучунун өлүмүнүн алдында 600 млндон ашык копия менен чыгарылап 20дан ашык тилге которулган.

Өмүр таржымалы 
Гейзел "Доктор Сьюз" псевдонимин Дартмауз колледжи жана Оксфорд Университетиндеги учурунда эле кабыл алган. Ал 1927-жылы Оксфордду таштап, өзүнүн эмгек жолун Вэнити Фейр, Лайф жана башка басмаларда сүрөтчү жана мультипликатор катары баштаган. Ал ошондой эле жарнак компанияларында сүрөтчү болуп, көбүн эсе Флит жана Стандарт Ойл компаниясында эмгектенген, ал эми саясий карикатурист катары Нью Йорктун ПМ гезитинде иштеген. Өзүнүн балдарга арналган "Мен Бул Нерсени Малберри көчөсүндө Көргөндөй болуп жатам (And to Think That I Saw It on Mulberry street) аттуу китеби 1937-жылы жарыкка чыккан. Ал Экинчи дүйнөлүк согуш учурунда АКШ Армиясынын мультипликатор бөлүмүндө эмгектенген учурунда бир нече кыска метраждуу тасмаларды жараткан, алардын бири "Өлүмдүн планы" (Design for Death), дал ушул тасма кийинчерээк 1947-жылы "Документалдык өзгөчөлүккө ээ" деген наамда Оскар сыйлыгын жеңген.

Согуш бүткөндөн кийин Гейзел балдар үчүн адабий китептерин чыгарууга көңүлүн бурган, ошентип "Эгерде мен зоопарктын ээси болгондо" (1950-жылы), "Хортон кимди угат!" (1955ж-.),"Эгерде мен цирктин ээси болгондо" (1956-жылы), "Шляпадагы мышык" (1957-жылы), "Кантип Гринч Жаңы Жылды урдады!" (1957-жылы), жана "Жашыл жумуркалар жана сан эт" (1957-жылы) сыктуу классикалар жаралган. Өзүнүн эмгек жолунда Гейзер 60тан ашуун китепти басып чыгарган, ал чыгармалардын 11 теледен берилүүчү спекталга, 4 көркөм тасмага, Бродвей мюзиклына жана 4 теле сериалга жана башка чыгармалары көптөгөн адаптацияларды жараткан. Ал 1958-жылы "Хортон жумартка чыгарат" аттуу чыгармасы үчүн Луис Кэроллдун "Полка" аттуу сыйлыгына татыган жана кайрадан ушул эле сыйлыкты 1961-жылы "Мен Бул Нерсени Малберри көчөсүндө көргөндөй болуп жатам" чыгармасы үчүн жеңип алган. 2-март Гейзелдин туулган күнү Улуттук Билим берүү Ассоциясы тарабынан Америка боюнча Улуттук Китеп Окуу күнү болуп кабыл алынган.

Чыгармалары 
 Лоракс (1971)

Шилтемелер 

АКШ жазуучулары
Туулгандар 1904-жылы
Өлгөндөр 1991-жылы